钦定古今图书集成/明伦汇编/家范典/第008卷 > 《自乾封归省祖珑过大南岭向玉山》
## 钦定古今图书集成/明伦汇编/家范典/第008卷 > 《自乾封归省祖珑过大南岭向玉山》

王逢

从亲客殊乡，所忻尘事屏。兹承有方役，愿言千里骋。
朝辞县北山，午逾虚南岭。湿岚沍浮阴，高日下疏耿。
乱田麦蕃膴，绝壁松秀整。登登箯舆劳，委委萝径永。
异迹辨夔足，独往见僧影。冲襟畼宽旷，元趣集深静。
丘墓躬汛埽，庭闱念定省。仆夫戒期程，乌啼复予警。